സ്റ്റാൻലി കോഹെൻ

സ്റ്റാൻലി കോഹെൻ  (ജനനം: നവംബർ 17, 1922) അമേരിക്കൻ ജീവരസതന്ത്രശാസ്ത്രജ്ഞനാകുന്നു. 1986ൽ റിത ലെവി-മോണ്ടാൽക്കിനിയുമായിച്ചേർന്ന് ശരീരശാസ്ത്രത്തിനും വൈദ്യശാസ്ത്രത്തിനുമായി നോബൽ സമ്മാനം നേടി. നാഡീവളർച്ചാഘടകവും ഉപരിചർമ്മവളർച്ചാഘടകവും വേർതിരിച്ചറിഞ്ഞതിനായിരുന്നു നോബൽ സമ്മാനം. Cohen's Nobel Lecture.

മുൻകാലജീവിതവും വിദ്യാഭ്യാസവും
ഫാന്നിയുടെയും ഒരു തയ്യൽക്കാരനായ ലൂയിസ് കൊഹന്റെയും മകനായി 1922 നവംബർ 17നു അമേരിക്കയിലെ ന്യൂയോർക്കിലെ ബ്രൂക്‌ലിനിൽ ജനിച്ചു.http://www.bookrags.com/biography/stanley-cohen-woh/ 1943ൽ ബ്രൂക്-ലിൻ കോളേജിൽനിന്നും രസതന്ത്രത്തിലും ജീവശാസ്ത്രത്തിലും ഒന്നിച്ച് ബിരുദം കരസ്തമാക്കി. ഒരു പാൽസംസ്കരണശാലയിൽ ബാക്ടീരിയോളജിസ്റ്റ് ആയി ജോലിചെയ്ത് ആണ് അദ്ദേഹം തന്റെ മാസ്റ്റർ ഓഫ് ആട്സ് ബിരുദം 1945ൽ ഒബർ-ലിൻ കോളജിൽനിന്നും ജന്തുശാസ്ത്രത്തിൽ കരസ്തമാക്കിയത്. 1948ൽ മിച്ചിഗൺ സർവ്വകലാശാലയിൽനിന്നും ജീവരസതന്ത്രവിഭാഗത്തിൽനിന്നും അദ്ദേഹത്തിനു ഗവേഷണബിരുദം ലഭിച്ചു. 
ഗവേഷണം
1950കളിൽ സെന്റ് ലുയിസിലെ വാഷിങ്ടൺ സർവ്വകലാശാലയിൽ, റിത ലെവി-മോണ്ടാൽക്കിനിയുമായിച്ചേർന്ന് നാഡീവളർച്ചാഘടകവും ഉപരിചർമ്മവളർച്ചാഘടകവും വേർതിരിച്ചെടുത്തു. 1959ൽ അദ്ദേഹം വാൻഡർബിൽട് സർവ്വകലാശാലയിൽ കോശവളർച്ചാഘടകങ്ങളെക്കുറിച്ച് തന്റെ ഗവേഷണം തുടർന്നു. കോശവളർച്ചാഘടകങ്ങളെക്കുറിച്ചുള്ള അദ്ദേഹത്തിന്റെ ഗവേഷണങ്ങൾ കാൻസർ എങ്ങനെ വികസിക്കുന്നു എന്നു തെളിയിച്ചു. ഇത് കാൻസറിനെതിരായ ഔഷധങ്ങൾ വികസിപ്പിക്കാനുള്ള ഗവേഷണങ്ങൾക്കു അടിത്തറയിട്ടു.
അവലംബം

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1922-ൽ ജനിച്ചവർ
വർഗ്ഗം:ജൂത അമേരിക്കൻ ശാസ്ത്രജ്ഞർ
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ